Råstad stasjon

Råstad stasjon er et tidligere stoppested på Vestfoldbanen opprettet i 1881 da banen ble bygget. I 1910 ble stoppestedet oppgradert til stasjon. Stasjonen ble nedgradert til holdeplass i 1971 i samband med at fjernstyringen av Vestfoldbanen ble tatt i bruk. Holdeplassen ble nedlagt i 1978 da lokaltogene mellom Larvik og Tønsberg sluttet å gå.

Den 21. januar 2008 ble Råstad gjenåpnet som nærstasjon for Sandefjord lufthavn, Torp med betegnelsen Torp (Sandefjord lufthavn). For å opprette stoppestedet ble det bevilget 7 millioner kroner for å bygge perrong, leskur og snuplass for buss. Det er opprettet skyttelbuss mellom stoppestedet og lufthavnen. Bane NOR og Vy bruker henholdsvis betegnelsene «Torp stasjon» og «Torp».

Avstanden mellom Oslo sentralstasjon og Torp holdeplass er 135,1 km.

 Stasjonsbygningen 
Den gamle stasjonsbygningen på Råstad ligger på motsatt side av sporet i forhold til dagens Torp stasjon. Stasjonsbygningen er restaurert og brukes nå som museum, med historisk venterom, togekspedisjon, telegrafistrom og (moderne) wc i første etasje. I andre etasje er den tidligere stasjonsmesterleiligheten gjort om til møtelokale. 

Norsk Jernbaneklubb, lokalavdeling Vestfold (NJK-Vestfold), har sine medlemsmøter i denne bygningen.

Referanser

 Litteratur 



 Eksterne lenker 


 Ta toget til Torp – Aftenposten

Kategori:Jernbanestasjoner på Vestfoldbanen
Kategori:Jernbanestasjoner i Vestfold
Kategori:Samferdsel i Sandefjord
Kategori:Jernbanestasjoner åpnet i 1881
Kategori:1881 i Norge
Kategori:Byggverk tegnet av Balthazar Lange
Kategori:Byggverk i Sandefjord